### | | | | --- | --- | | | | | --- | | **Byråd** 28. august 2018 Sagsnr. 710-2018-4817 Dok.nr. 710-2018-220434 Ruben Klausen | | 125.                Forslag til værdighedspolitik for Favrskov Kommune - Åbent

###

|  |  |
| --- | --- |
| Tidl. politisk behandling | BY, 29.05.18, pkt. 89 |
| Forventet sagsgang | SS-U, ØK, BY |
| Lovgrundlag | Lov om ændring af lov om social service § 81 a, stk. 2 (Værdighedspolitikker for ældreplejen) |

###

**SAGENS INDHOLD**

Byrådet skal i denne sag tage stilling til forslag til
revideret værdighedspolitik for Favrskov Kommune efter høring i Ældrerådet og
Handicaprådet.

I forbindelse med indgåelse af finansloven for 2016 blev
det besluttet, at kommunerne skulle formulere en værdighedspolitik.
Værdighedspolitikken beskriver de overordnede pejlemærker og principper for en
værdig ældrepleje i den enkelte kommune med udgangspunkt i den personlige
hjælp, omsorg og pleje.

I [adresse] blev værdighedspolitikken vedtaget af
Byrådet 28. juni 2016.

Byrådet skal inden for det første år i den kommunale
valgperiode træffe beslutning om en eventuel revision af værdighedspolitikken
for den kommunale ældrepleje.

Med aftale om finansloven for 2018 blev det besluttet, at
kommunernes indsats over for pårørende til svækkede ældre skal styrkes. I den forbindelse
blev der afsat 60 mio. kr. til kommunerne fra 2018 og frem til at styrke denne
indsats.

Som følge heraf er bekendtgørelse nr. 173 af 27. februar
2018 om værdighedspolitikker for ældreplejen ændret. Indsatsen for pårørende
skal fremover indgå som et af de områder, Byrådet skal beskrive i
værdighedspolitikken.

Forslag til revideret værdighedspolitik er vedlagt som
bilag.

**VURDERING**

Social og Sundhed vurderer, at værdighedspolitikken, der
blev vedtaget i juni 2016, fortsat er relevant. Der er derfor ikke ændret i den
eksisterende politik, men tilføjet et afsnit, som omhandler indsatsen i forhold
til pårørende til svækkede ældre.

Politikken består herefter af
fem områder:

· Livskvalitet og selvbestemmelse

· Kvalitet, tværfaglighed og sammenhæng
i plejen

· Mad og ernæring

· En værdig død

· Indsatsen for pårørende.

Det nye afsnit om indsatsen for
pårørende beskriver en række konkrete tiltag rettet mod pårørende til svækkede
ældre. Formålet med indsatserne er at aflaste de pårørende, så den svækkede
ældre kan blive længst muligt i eget hjem.

Indsatserne omfatter rådgivning
og vejledning, aflastning enten i hjemmet eller i daghjemsplads samt tilbud om
deltagelse i pårørendegrupper.

Alle indsatserne sigter imod at
støtte pårørende i at have bedre overskud til at klare hverdagen.

De tidligere indsatser, der er
igangsat på baggrund af værdighedspolitikken i 2016 og 2017, fremgår af
vedlagte bilag. Indsatserne fortsættes i 2018.

Som følge af høringen er
nedenstående tekst indarbejdet i værdighedspolitikken:

· I afsnit 2 i indledningen: ”værdighed
er respekt for det, som giver værdi og mening for den enkelte”.

· Under konkrete indsatser i ”Livskvalitet
og selvbestemmelse”: ”Borgeren sikres mulighed for at være velsoigneret og
klædt som ønsket” og ”Borgeren har ret til at sige nej til den hjælp, der
tilbydes”.

· Under konkrete indsatser i ”En værdig
død”: ”behandling og eventuel ophør af behandling/fravalg af genoplivning”.

Det fremgår af Ældrerådet og
Handicaprådets høringssvar, at de kan tilslutte sig tilføjelserne.

Ændringsforslagene er markeret
med rødt i vedlagte forslag til værdighedspolitik.

I Ældrerådets høringssvar
foreslår rådet en evaluering af de indsatser, der er arbejdet med siden
værdighedspolitikken blev vedtaget i juni 2016. Social og Sundhed kan bemærke,
at de igangsatte indsatser evalueres løbende, og at mad- og måltidspolitikken
bl.a. er udarbejdet på baggrund af værdighedspolitikken.

Handicaprådet giver i sit
høringssvar udtryk for, at værdighedspolitikken også bør omfatte de borgere,
som bor i kommunens botilbud. Social og Sundhed kan bemærke, at
værdighedspolitikken er gældende for borgere over folkepensionsalderen, der
modtager ydelser fra den kommunale ældrepleje, uafhængigt af om borgeren bor på
et plejecenter, i egen bolig eller i botilbud.

**ØKONOMI**

Der blev i finansloven for 2016 på landsplan afsat 1 mia.
kr. (”Værdighedsmilliarden”) til at understøtte udbredelsen og implementeringen
af en værdighedspolitik i kommunerne. De afsatte midler fordeles årligt mellem
kommunerne efter en objektiv fordelingsnøgle for udgiftsbehovet på ældreområdet
(ældrenøglen).

Kommunerne skal, for at få frigjort deres andel af
værdighedsmilliarden frem til 2020, fremsende en redegørelse til Sundheds- og
Ældreministeriet for den påtænkte anvendelse af midlerne. Fra 2020 vil midlerne
blive tilført kommunerne, som en del af bloktilskuddet.

Byrådet godkendte 31. oktober 2017 udmøntningen af midlerne
til arbejdet med en værdig ældrepleje. Midlerne, der ligger ud over kommunernes
budgetter for 2018, udgør i 2018 7,908 mio. kr. Derudover godkendte Byrådet 27.
januar 2018 anvendelsen af 470.000 kr., som Favrskov Kommune har modtaget på
baggrund af finansloven for 2018 til indsatser for svækkede ældre (udvidelse af
muligheden for daghjemsophold for demente).

**INDDRAGELSE**

Forslag til revideret værdighedspolitik har været i høring
hos Ældrerådet og Handicaprådet.

**INDSTILLING**

Direktøren for Social og Sundhed indstiller
til Byrådet:

1.    At forslag til værdighedspolitik
godkendes.

**BESLUTNING**

***Social- og Sundhedsudvalget, 14. august 2018:***

Fraværende:Ingen

Indstilles godkendt.

***Økonomiudvalget, 21. august 2018:***

Fraværende:Ingen

Indstilles godkendt.

**Bilag**

|  |  |
| --- | --- |
| Værdighedspolitik for Favrskov Kommune | 710-2018-222976 |
| Indsatser i værdighedspolitikken | 710-2018-173882 |
| Høringssvar Ældrerådet | 710-2018-126467 |
| Høringssvar Handicaprådet | 710-2018-126507 |